Հաճախորդներն էլ այդ նկարներից ավելի քան գոհ են: Նրանց համար նկարներն այլընտրանք են անդադար խոսակցություններին: Երբ չեն ուզում խոսել, կամ խոսակցությունն ավարտվել է, թիկնակին հենվելով, ամբողջ օրը մի բանի վրա կենտրոնանալու ցանկությամբ սեղանի իրենց անկյունից մի շրջանակ էին ընտրում պատի կույտից: Հետո հայացքները հառում էին ընտրած նկարին, դանղաղ-դանդաղ գնում դեպի այնտեղ պատկերված ճանապարհը: Սա այլ աշխարհի ցանկություն էր: Այն հեռու աշխարհում լինելու, այնտեղ փայլելու ցանկությամբ կենտրոնանում էին նկարի վրա: Կարծես թե կարևոր էլ չէր որտեղ լինելը, միայն թե այստեղ չլինեին: